Нарадзілася Людміла Пятроўна на самым пачатку вайны. Тады сям’я жыла ў Ка-пыльскім раёне, бацька Пётр Уласавіч Журкоўскі быў педагогам, у школе піянерва-жатай працавала і маці Марыя Антонаўна. Гады ліхалецця, вядома, не запомніліся. Але жыццё ў зямлянцы, бо ў сцяну іх дома трапіла бомба, узгадваецца і сёння. Пасля вайны пераехалі ў Клецкі раён. Бацька працягваў выкладаць і адначасова аднаўляў будынкі школ. Пяць навучальных устаноў у раёне такім чынам пабудаваў, сям’я разам з ім пераязджала ад школы да школы.